የአፔክ መሪዎች ጉባዔ ውሣኔዎች ገቢርነት እርግጥ በነጻ ፍላጎት ላይ የተመሠረተ እንጂ አሣሪነት ያለው አይደለም። ድርጅቱ ጥሰትን የሚከታተትም ሆነ መቀጮን የሚጥል አካል የለውም። ለዚህም ነው አሜሪካ ከአውስትራሊያ፣ ከብሩናይ፣ ከቺሌ፣ ከማሌይዚያ፣ ከኒውዚላንድ፣ ፔሩ፣ ሢንጋፑርና ቪየትናም ጋር በመሆን ጠንከር ያለ ደምብ የሚጸናበት ልዩ ክለብ ለመፍጠር የተነሳችው። ይሄው ፓሢፊክን የሚያቋርጠው ትራንስ-ፓሢፊክ ሽርክና ገሃድ ቢሆን በዓለም ላይ ታላቁ ነጻ የንግድ ክልል ነው የሚሆነው። የተጠቀሱት መንግሥታት በሚቀጥለው ዓመት ይህንኑ የሚመለከት አንድ ውል የሚፈራረሙ ሲሆን ካናዳ፣ ሜክሢኮና ጃፓንም ሊቀላቀሉት እንደሚጥሩ ባለፈው ሰንበት ጉባዔ ላይ አስታውቀዋል። የጃፓን የግንኙነት ጉዳይ ባለሥልጣን ኖሪዩኪ ሺካታ በአፔክ-መሪዎች ጉባዔ አኳያ እንደገለጹት ትራንስ-ፓሢፊኩ ሽርክና ዕውን ሊሆን የሚችል ውጥን ነው።
